Vyhodnotenie pripomienkového konania
k správe „Návrh opatrení na zabránenie neopodstatnenému zvyšovaniu rozpočtových nákladov stavieb financovaných z verejných zdrojov“
(časový interval priebehu pripomienkového konania: od 14. 2. 2005 do 25. 2. 2005)

Spôsob pripomienkového konania:      	Bežný (riadny) postup
	
Zoznam oslovených subjektov:

	NR SR, Kancelária prezidenta SR, ÚV SR odbor vládnej agendy, ÚV SR-vedúci úradu, MZV SR, MH SR, MO SR, MV SR, MF SR, MK SR, MZ SR, MPSVR SR, MŠ SR,     MS SR, NKÚ SR, MŽP SR, MP SR, MDPT SR, ÚS SR, ÚGKK SR, ÚPSS SR, ÚVO SR, ÚJD SR, ÚNMS SR, NS SR ÚPV SR, GP SR, ŠÚ SR, PÚ SR, NBÚ SR, SŠHR SR,  SAV 	
Počet oslovených subjektov:  	32	
Zaslali do stanoveného termínu:  	27	
Zaslali po termíne:  	0	
Vôbec nezaslali:	NS SR, NKÚ SR, ŠÚ SR, NBÚ SR, SAV	
Subjekty, ktoré nemali pripomienky:
	ÚV SR - sekcia kontroly, MK SR, MP SR, ÚS SR, ÚVO SR, ÚJD SR, ÚPV SR, ÚNMS SR, ÚPSS SR, ÚGKK SR	
Počet vznesených pripomienok:  	9	
Počet akceptovaných: 	4	
Počet neakceptovaných: 
z toho počet zásadných - ktoré subjekty: 	5
0	
Rozporové konanie: 
	-	

Rezort	Pripomienka	Typ	Vyh.	Spôsob vyhodnotenia	
MS SR	Vzhľadom na splnenie úlohy bodu D 2 Návrhu opatrení, resp. bodu 2 návrhu uznesenia vlády k uvedenému materiálu, Ministerstvo spravo-dlivosti Slovenskej republiky navrhuje, aby predkladateľ - Ministerstvo výstavby a regionál-neho rozvoja Slovenskej republiky vypracovalo metodický pokyn k vypracovaniu manuálu pre riadenie rizík prípravy a realizácie investičnej výstavby a kontrolu ceny stavby v procese jej prípravy a realizácie z dôvodu jednotného postupu i jeho vypracovania ústrednými orgánmi štátnej správy Slovenskej republiky a ďalšími správami rozpočtových kapitol.
	O	N	Zákon 575/2001 Z. z. nezveruje MVRR SR kompetencie k riadeniu investičného procesu vo výstavbe, ministerstvo preto nemôže tento riadiť. Za vydávanie finančných prostriedkov je plne zodpovedný správca rozpočtovej kapitoly, ktorý musí nájsť cestu ich transparentného vydávania s cieľom zabrániť zvyšovaniu rozpočtových nákladov stavieb.	
MDPT SR	- v bode B.1. návrhu uznesenia vlády SR bližšie špecifikovať, ktorých stavieb sa má daná analýza týkať (napr. obstarávacia cena stavby nad 20 mil. Sk), nakoľko najvyššie riziko zvyšovania verejných zdrojov je u stavieb s vyššou obstarávacou cenou a dlhšou dobou výstavby.

- V časti D. materiálu návrh opatrení požadujem doplniť samostatný odstavec obsahujúci informá- ciu pre vládu o pripravovanej novele zákona č. 254/1998 Z. z. o verejných prácach a o špecifiká- ciu cieľov novely zákona, osobitne označiť ciele, ktoré majú súvis  s rozpočtovými nákladmi a ich prípadným zvyšovaním;
- uvedenie sústavy programov verejných prác    do súladu s Metodickým pokynom a zásadami spracovania Registra investícií MF SR, ako aj      s rozpočtom verejnej správy v zmysle §4 zákona č. 523/2004 Z. z. o rozpočtových pravidlách verejnej správy;
- uvedenie  maximálnej ceny verejnej práce       do súladu so zákonom č. 18/1996 Z. z. o cenách.

-Investičný typ stavieb uvedených pod bodom 2 na strane 3 nevystihuje stavby u ktorých konečným príjemcom je Slovenská správa ciest (rozpočtová organizácia MDPT SR) alebo Národná diaľničná spoločnosť, a.s. (spoločnosť so 100% účasťou štátu). Zvýšené náklady stavby v pôsobnosti týchto príjemcov totiž zakladajú nároky na verejné zdroje.	Z

O

O

	A

N

N	Akceptované, návrh uznesenia je upravený.

Požiadavka nespĺňa definíciu pripomienky podľa Metodického pokynu na prípravu a predkladanie materiálov         na rokovanie vlády a preto sa    za pripomienku nepovažuje. Novela zákona 254/1998 Z. z. bola uložená uznesením vlády 301/2004 a podľa Plánu legislatívnych úloh vlády bude predložená na rokovanie vlády v novembri 2005. 

Z uvedeného textu nie je jasné o čo pripomienkujúcemu subjektu (MDPT SR) ide. Cieľom spracovaného materiálu je zabránenie zvyšovaniu RN stavieb financovaných z verejných zdrojov a teda aj stavieb rezortu dopravy.	
GP SR	Odporúčame zvážiť určiť finančný limit stavieb, ktorých by sa analýza týkala (napr. stavby nad 400 mil. Sk alebo nad 100 mil. Sk). Zároveň by bolo možné určiť aj možný limit (v percentách) prekročenia rozpočtových nákladov, kedy by bolo potrebné vykonať analýzu a prijať manuál na riadenie rizík prípravy a realizácie investičnej výstavby.
	O	A	Materiál je upresnený.	
PÚ SR	K návrhu uznesenia bod B
Protimonopolný úrad SR nefinancuje žiadne stavby z verejných zdrojov. Preto sa úlohy ukladané v bodoch B.1. až B.3. návrhu uznesenia vlády javia z pohľadu úradu ako bezpredmetné. Úrad preto navrhuje aby  sa v návrhu uznesenia uložili úlohy bodu B konkrétne len tým ministrom, predsedom ostatných ústredných orgánov štátnej správy a správcom ďalších rozpočtových kapitol, ktorých sa tieto úlohy týkajú.
	O	A	Materiál je v zmysle požiadavky doplnený. 	
SŠHR SR	Návrh uznesenia vlády
v bode B.1. navrhujeme doplniť tieto slová:
... definovať riziká zvyšovania nákladov na realizáciu stavieb podľa metodiky MVRR SR;

bod B.2. Uvedenú úlohu odporúča uložiť ministrovi výstavby a regionálneho rozvoja s tým, aby podľa tejto metodiky postupovali ministerstvá a ústredné orgány štátnej správy.
	O

O	N

N	Zákon 575/2001 Z. z. nezveruje MVRR SR kompetencie k riadeniu investičného procesu vo výstavbe.

                 Detto.
	
MF SR	Stanovisko zodpovedajúce participácii               na vypracovaní materiálu 	O	A	Do materiálu bolo zapracované	

Príloha k vyhodnoteniu pripomienkového konania.

 	K správe „Návrh opatrení na zabránenie neopodstatnenému zvyšovaniu rozpočtových nákladov stavieb financovaných z verejných zdrojov“ pripomienkujúce subjekty pod označením „pripomienka“, resp. „zásadná pripomienka“ uplatnili návrhy, ktoré v zmysle platnej metodiky        na prípravu a predkladanie materiálov na rokovanie vlády SR nespĺňajú kritériá pripomienky a preto sa za pripomienky nepovažujú. 
 Ako je uvedené v textovej časti správy, v pôsobnosti Ministerstva výstavby a regionálneho rozvoja SR nie je riadenie investičného procesu vo výstavbe v jeho celistvosti a Ministerstvo výstavby a regionálneho rozvoja SR nemá postavenie ústredného investora. 
Za prípravu a realizáciu stavby a dodržanie rozpočtových nákladov stavieb financovaných z verejných zdrojov v plnom rozsahu zodpovedá investor - správca rozpočtovej kapitoly. 
Podnety, vyjadrené názory, námety a odporúčania na centrálne riadenie investičného procesu prostredníctvom MVRR SR sú nad rámec zákona 575/2001 Z. z. o organizácii činnosti vlády a organizácii ústrednej štátnej správy a preto sa na ne neprihliada. Považujeme však za opodstatnené ich prezentovanie:
Národná rada SR    
Z hľadiska Kancelárie Národnej rady SR doporučujeme Ministerstvu výstavby a regionálneho rozvoja SR v spolupráci s Ministrom financií SR vypracovať vzorový manuál  pre riadenie rizík prípravy a realizácie, ktorý vychádza zo všeobecných príčin zvyšovania rozpočtových nákladov stavieb financovaných z verejných zdrojov, a ktorý následne príslušné rezorty prepracujú na svoje podmienky.
Doporučujeme taktiež prednostne zabezpečiť finančné zdroje pre ukončenie rozostavaných a projektovo pripravených stavieb.
Kancelária prezidenta SR
	Navrhujeme spracovať jednotný manuál pre všetky rezorty.
Ministerstvo zahraničných veci SR
V predkladanom materiáli MVRR SR navrhuje analyzovať príčiny zvyšovania rozpočtových nákladov stavieb financovaných z verejných zdrojov prostredníctvom príslušnej rozpočtovej kapitoly. MZV SR navrhuje, aby gestorom analýzy príčin zvyšovania rozpočtových nákladov stavieb bolo Ministerstvo výstavby a regionálneho rozvoja na základe analýz predložených jednotlivými správcami rozpočtových kapitol. V súhrnnej analýze spracovanej MVRR SR by boli zhodnotené riziká a poznatky všetkých rezortov a tým by sa eliminovalo opakovanie doterajších chýb a nedostatkov jednotlivých rezortov v procese investičnej výstavby. 
Na základe súhrnnej analýzy by správcovia rozpočtových kapitol vypracovali manuál pre riadenie rizík prípravy a realizácie investičnej výstavby a kontrolu cien stavby v procese jej prípravy a realizácie podľa špecifických podmienok jednotlivých rozpočtových kapitol.    
Ďalším dôvodom na vypracovanie súhrnnej analýzy jedným spracovateľom je predpoklad, že pri analyzovaní rizík zvyšovania nákladov stavieb, bude pravdepodobne potrebné komplexne zhodnotiť celý priebeh investičného procesu výstavby financovaného z verejných zdrojov vo väzbe na stavebný zákon, zákon o verejných prácach a zákon o rozpočte. 
Ministerstvo hospodárstva SR
1.	Materiál svojím charakterom a obsahom nadväzuje na materiál s rovnakým názvom, ku ktorému sme sa vyjadrili listom č. 1001-pk/2004-010-500 zo dňa 3.12.2004. Všetky v ňom uvedené pripomienky sú aktuálne aj pre zámenu auditu za analýzu a manuál.
2.	 Materiál neobsahuje oblasť, ktorou je rozlíšenie medzi oprávnenými a neoprávnenými zvýšeniami rozpočtových nákladov. 
      Bez identifikácie opodstatnenosti nie je predpoklad vytvoriť sústavu účinných opatrení na zabránenie zvyšovaniu rozpočtových nákladov, ktoré má znaky neopodstatnenosti. Podstatou materiálu by mal byť návrh kritérií pre vyhodnocovanie opodstatnenosti zvýšenia a postupu ich uplatňovania. Po jeho schválení by správcovia verejných zdrojov disponovali ustálenou metodológiou.
3.	Na strane 3 sa uvádza, že stavby, na ktorých príprave a realizácii sa štát priamo podieľa je v podstate možné rozdeliť na tri investičné typy. Štát sa má priamo podieľať na príprave všetkých stavieb bez ohľadu na model financovania. Ak platí zásada, že realizácia stavby sa končí úspešným kolaudačným konaním, potom sa štát priamo podieľa aj na realizácii všetkých stavieb, ktorých užívanie zákon podmieňuje právoplatnosťou kolaudačného rozhodnutia.
4.	Návrh uznesenia vlády neobsahuje riešenie uvedenej problematiky, resp. obsahuje návrh úlohy, ktorej plnenie by znamenalo úplné zastavenie začínania obstarávania stavieb, na financovaní ktorých sa podieľajú verejné zdroje v Slovenskej republike, okrem prípadov financovaných spolu s prostriedkami fondov EÚ. Viacročný rozpočet verejnej správy je záväzný len na prvý z rokov, na ktoré ho schváli oprávnený orgán štátu. Údaje pre ďalšie roky sú len orientačné. Viacročné programovanie je nástrojom plánovania. Nemá povahu záväzného schválenia rozpočtových výdavkov. V súvislosti s opatrením navrhnutým v bode B.4. uznesenia vlády materiál by mal uvádzať spôsob preukazovania zabezpečenia finančných prostriedkov správcom rozpočtovej kapitoly vo všeobecnosti aj pre stavby, ktorých obdobie obstarávania presahuje časový horizont zostavovania viacročného rozpočtu verejnej správy. Opatrenia navrhnuté v bodoch B.1. a B.2. nemôžu prispieť k zabráneniu neopodstatnenému zvyšovaniu rozpočtových nákladov stavieb financovaných z verejných zdrojov. Navrhujeme zriadiť pod gesciou Ministerstva výstavby a regionálneho rozvoja SR medzirezortnú komisiu pre prípravu kritérií na zamedzenie neopodstatnenému zvyšovaniu rozpočtových nákladov stavieb financovaných z verejných zdrojov.
Ministerstvo obrany SR
Úloha, ktorá spočíva vo vypracovaní manuálu pre riadenie rizík prípravy a realizácie investičnej výstavby a kontroly ceny stavby v procese jej prípravy a realizácie, ktorým budú na centrálnej úrovni vydefinované opatrenia na zamedzenie neopodstatného zvyšovania rozpočtových nákladov stavieb financovaných z verejných zdrojov, bola správne orientovaná na špecializovaný rezort, ktorým nesporne Ministerstvo výstavby a regionálneho rozvoja SR je. Navrhovaná decentralizácia vypracovania predmetného manuálu na úrovni ostatných ministerstiev, ústredných orgánov štátnej správy a správcov ďalších rozpočtových kapitol, ktoré realizujú svoje investičné aktivity ako podružnú činnosť, nemôže priniesť pôvodne očakávanú kvalitu materiálu a zodpovedajúci efekt prijímaných opatrení.
Riešením je úlohu ponechať v pôvodnom znení alebo túto úplne vypustiť bez presúvania na ostatné rezorty.
Ministerstvo vnútra SR
V správe odporúčame detailnejšie upresniť bod B.4 navrhovaného uznesenia v ktorom sa ukladá ministrovi financií nevydávať súhlas na začatie stavby v prípade ak správca rozpočtovej kapitoly nebude mať zabezpečené finančné prostriedky na celé obdobie obstarávania stavby. Taktiež je vhodné taxatívne určiť termín začatie stavby v zmysle plánovania a financovania stavieb. Navrhujeme preto aby ministrovi financií bolo uložené dopracovať v tomto zmysle príslušné metodické usmernenia  (napr.: o registri investícií).
	Domnievame sa, že predovšetkým  ministerstvo výstavby a regionálneho rozvoja by malo v rámci svojej pôsobnosti a metodickej činnosti najprv zabezpečiť  vypracovanie všeobecného manuálu (resp. jeho osnovu ) pre riadenie rizík prípravy a realizácie investičnej výstavby a kontrolu ceny stavby v procese jej prípravy a realizácie pre stavby financované z verejných zdrojov až následne požadovať od správcov jednotlivých kapitol vypracovanie vlastných manuálov. Vhodným podkladom pre jeho vypracovanie môžu byť analýzy poskytnuté jednotlivými kapitolami do 30.6.2005.  
Ministerstvo zdravotníctva SR
	Riešenie problémov neopodstatneného zvyšovania rozpočtových nákladov stavieb financovaných z verejných zdrojov nie je možné bez jasného definovania nedostatkov vo fungovaní investičného procesu od prípravy projektu až po skolaudovanie stavby a bez zdokonalenia systému ich dostatočného financovania počas celej doby realizácie.
	Za posledné roky prešli určité kompetencie vo vzťahu k investičnému procesu z Ministerstva financií Slovenskej republiky do pôsobnosti jednotlivých rozpočtových kapitol, pričom správcovia rozpočtových kapitol sú ako investori v prvom rade zodpovední za plynulé a dostatočné financovanie stavieb. Následne sú povinní vykonávať následnú kontrolu účelového použitia finančných prostriedkov, ako aj kontrolu zmien technického riešenia rozostavaných stavieb a cenové dopady týchto zmien na rozpočtové náklady stavieb a kontrolu správnosti a oprávnenosti nárokovaných výdavkov.
	Z uvedeného vyplýva, že riadenie investičného procesu vo výstavbe pri stavbách financovaných z verejných zdrojov by síce malo prislúchať jednotlivým rozpočtovým kapitolám, ale z hľadiska mnohých legislatívnych predpisov vzájomne súčinných v celom investičnom procese stavby to predstavuje pre správcov rozpočtových kapitol zvýšené nároky na personálne obsadenie príslušných odborných odborov rezortov.
	Aj v prípade dokonale zvládnutej predprojektovej a projektovej prípravy a tiež odborne pripravených súťažných podkladoch pre výber zhotoviteľa stavby môže dôjsť k oddialeniu začatia samotnej realizácie vo fáze výberu zhotoviteľa stavby z dôvodu zrušenia súťaže na základe podaných námietok a táto situácia sa môže po vypísaní ďalšej súťaže zopakovať. Výsledkom je potom zvýšenie rozpočtových nákladov stavby ešte pred jej začatím a to z dôvodu vplyvu precenenia stavebných prác použitím indexov vývoja cien stavebných prác publikovaných Štatistickým úradom Slovenskej republiky. Toto riziko hrozí hlavne pri stavbách s vysokým rozpočtovým nákladom, o ktoré je prirodzene veľký záujem.
	Ministerstvo zdravotníctva Slovenskej republiky vypracuje v termíne do 30. júna 2005 manuál pre riadenie rizík prípravy a realizácie investičnej výstavby a kontrolu ceny stavby v procese jej prípravy a realizácie, ktorý bude platný v rámci rezortu zdravotníctva.                                                                                              
Ministerstvo práce, sociálnych vecí a rodiny SR
K predmetnému materiálu a návrhu uznesenia vlády SR nemáme zásadných pripomienok. Odporúčame však zaradiť materiál na rokovanie porady ekonomických ministrov, kde vzhľadom na kontroverzné formulovanie obsahu - vzťah MF SR a MVRR SR -, ale i pre riešenie vážnej ekonomickej problematiky tento materiál patrí. Podporujeme Váš názor, že riešeniu problematiky by zásadným spôsobom prospelo zadefinovanie riadenia investičného procesu z verejných zdrojov v kompetenciách konkrétneho rezortu (MVRR SR).  V tomto smere absentuje v návrhu uznesenia vlády konkrétna úloha. Aj táto skutočnosť hovorí v prospech predloženia materiálu do PEM, kde by sa mohol názorove materiál vyprecizovať.       
Ministerstvo životného prostredia SR
Predmetný materiál pojednáva o procese a problémoch prípravy a samotnej realizácie stavieb financovaných z verejných prostriedkov. Je možné súhlasiť s konštatovaním, že dĺžka časového úseku  a navyšovanie nákladov stavby v rámci investičného procesu je predovšetkým závislá od zložitosti kumulovania zdrojov financovania v jednotlivých rokoch výstavby v dostatočnom objeme.
	Proces prípravy a realizácie verejných prác je v SR ošetrený viacerými legislatívnymi predpismi a to najmä zákonom o verejných prácach, stavebným zákonom a zákonom o verejnom obstarávaní. Sme toho názoru, že Ministerstvo výstavby a regionálneho rozvoja  SR v súčasne platnej legislatíve rozhodujúcim spôsobom môže a aj ovplyvňuje vynakladanie verejných zdrojov, a to už v etape prípravy programu verejných prác, ďalej pri štátnej expertíze, pri povoľovaní stavieb a stavebnom dohľade. Naviac účelné využívanie verejných zdrojov je zabezpečené v súlade s legislatívou EÚ v oblasti verejného obstarávania stavieb, kde cena je základným kritériom. Tento mechanizmus spolu s aplikovaním zákona o rozpočtových pravidlách sú dostatočné. Výsledkom celej prípravy verejných prác je uzavretie zmluvy o dielo, pri ktorej  investor (v zmysle platnej legislatívy) je povinný vynakladať finančné prostriedky hospodárne. Z nášho pohľadu by bolo zasahovanie do tohto zmluvného vzťahu protizákonné. 
	Z uvedeného vyplýva, že MVaRR SR by malo z titulu gestora zákona  o verejných prácach a čiastočne aj stavebného zákona zabezpečiť vykonanie predmetných uznesení vlády tak, ako boli formulované.
	Zároveň konštatujeme, že prijatie uvedeného materiálu tak, ako je predložený sa značne odklonilo od úlohy, ktorá bola pôvodne schválená  uzneseniami vlády SR. Navyše návrhy opatrení, tak ako sú navrhnuté, neúmerne a neopodstatnene zvyšujú administratívu v čase prípravy a realizácie výstavby, čím by sa len vykonávala duplicita s kompetenciami MVaRR SR.. Naviac, so súčasnými kapacitami nie je možné navrhnuté úlohy na MŽP SR zabezpečiť. Predpokladáme, že rovnaká situácia je aj na iných rezortoch. Vypracovanie manuálu pre riadenie rizík prípravy a realizácie investičnej výstavby nezabráni zvyšovaniu rozpočtových nákladov stavieb, ale bude len ďalším administratívnym nástrojom na zdôvodňovanie zvyšovania nákladov. Pritom na základe zákona č. 254/1998 Z. z. o verejných prácach a Smernice Ministerstva financií SR č. 89/1999 k záverečnému hodnoteniu dokončených stavieb a definitívnemu priznávaniu kapitálových výdavkov zo štátneho rozpočtu sa Ministerstvu financií SR predkladá „Záverečné technicko-ekonomické hodnotenie stavieb“, v ktorom sa podrobne uvádzajú príčiny zmien a dôvody prekračovania rozpočtových nákladov stavieb.
Ministerstvo školstva SR
	Nesúhlasíme s presunom úlohy z uznesenia vlády SR č. 978/2004 bod C.1.,ktorá bola uložená ministrovi výstavby a regionálneho rozvoja v termíne do 31. 12. 2004 na ministrov, predsedov ostatných ústredných orgánov štátnej správy a správcov ďalších rozpočtových kapitol. Vzhľadom k tomu, že Ministerstvo výstavby a regionálneho rozvoja SR v zmysle zákona č. 254/1998 Z. z. o verejných prácach spolupôsobí v investičnom procese stavieb financovaných zo štátneho rozpočtu a predmetný zákon mu umožňuje sledovať postup prípravy verejných prác vo fáze ich predprojektovej a projektovej prípravy ako aj realizačnej časti a ako sa uvádza v predkladacej správe na strane 5 predposledný odstavec „riadenie investičného procesu vo výstavbe pri stavbách financovaných z verejných zdrojov nie je kompetenčne zverené žiadnemu rezortu“, Ministerstvo školstva je toho názoru, že práve Ministerstvo výstavby a regionálneho rozvoja SR má byť spracovateľom „manuálu“, ktorý by riešil riadenie rizík prípravy a realizácie investičnej výstavby financovanej z verejných zdrojov.